เครื่องราชอิสริยาภรณ์ดาวขั้วโลก

เครื่องราชอิสริยาภรณ์ดาวขั้วโลก (, ) เป็นเครื่องราชอิสริยาภรณ์ของประเทศสวีเดน สร้างขึ้นในปี พ.ศ. 2291 โดยพระเจ้าเฟรเดอริกที่ 1 แห่งสวีเดน ซึ่งสร้างมาพร้อมกันกับเครื่องราชอิสริยาภรณ์ดาบและเครื่องราชอิสริยาภรณ์เซราฟีม

เครื่องราชอิสริยาภรณ์นี้มอบให้กับชาวสวีเดนและชาวต่างประเทศที่อุทิศให้กับวิทยาศาสตร์ วรรณกรรม การศึกษา และการกระทำคุณความดีอื่นๆ อันเป็นประโยชน์อย่างยิ่งยวดต่อประเทศวสีเดนและชาวสวีเดน ซึ่งมอบให้กับชาวสวีเดนมาจนกระทั่ง พ.ศ. 2518 เครื่องราชอิสริยาภรณ์นี้มิได้มอบให้กับชาวสวีเดน แต่มอบให้กับชาวต่างประเทศเสียส่วนใหญ่ โดยเฉพาะอย่างยิ่งสมาชิกราชวงศ์ หรือบุคคลสำคัญจากต่างประเทศ (อาทิ นายกรัฐมนตรีหรือรัฐมนตรี) และมอบให้กับสมาชิกราชวงศ์ของสวีเดนที่ไม่ได้รับเครื่องราชอิสริยาภรณ์เซราฟีม จนกระทั่งใน พ.ศ. 2562 รัฐสภาสวีเดนได้มีมติแก้ไขพระราชบัญญัติเครื่องราชอิสริยาภรณ์ของสวีเดนใหม่ และนำเครื่องราชอิสริยาภรณ์นี้มามอบให้แก่ชาวสวีเดนอีกครั้ง

คำขวัญของเครื่องราชอิสริยาภรณ์นี้คือ "เนสคิตออกัสซึม" เดิมมีทั้งสิ้น 4 ชั้น และใช้แพรแถบแบบสีดำ จนกระทั่ง พ.ศ. 2518 ได้เปลี่ยนมาใช้แพรแถบสีฟ้าขนาบด้วยแถบสีเหลืองทั้งสองข้างซึ่งเป็นสีของธงชาติประเทศสวีเดนและเพิ่มขึ้นมาเป็น 5 ชั้น

ลำดับชั้น 
เครื่องราชอิสริยาภรณ์นี้มีทั้งสิ้น 5 ชั้น ได้แก่
 ชั้นประถมาภรณ์ (KmstkNO)
 ชั้นทวีตริตาภรณ์ (KNO1kl)
 ชั้นตริตาภรณ์ (KNO)
 ชั้นจตุรถาภรณ์ (RNO1kl)
 ชั้นเบญจมาภรณ์หรือชั้นสมาชิก (RNO1kl)

แพรแถบย่อ

แพรแถบย่อเครื่องอิสริยาภรณ์ (พ.ศ. 2291 - พ.ศ. 2518) 

  ชั้นประถมาภรณ์
  ชั้นทวีตริตาภรณ์
  ชั้นตริตาภรณ์
  ชั้นจตุรถาภรณ์
  ชั้นเบญจมาภรณ์หรือชั้นสมาชิก

แพรแถบย่อเครื่องอิสริยาภรณ์ (ตั้งแต่ปี พ.ศ. 2518) 

  ชั้นประถมาภรณ์
  ชั้นทวีตริตาภรณ์
  ชั้นตริตาภรณ์
  ชั้นจตุรถาภรณ์
  ชั้นเบญจมาภรณ์หรือชั้นสมาชิก

สมาชิกอิสริยาภรณ์ที่มีชื่อเสียง 
 มาฮาดีร์ บิน โมฮามัด อดีตนายกรัฐมนตรีมาเลเซีย
 ม.ร.ว.คึกฤทธิ์ ปราโมช นายกรัฐมนตรีไทย คนที่ 13
 อานันท์ ปันยารชุน นายกรัฐมนตรี คนที่ 18
 ทักษิณ ชินวัตร นายกรัฐมนตรีไทย คนที่ 23
 พล.อ. สุรยุทธ์ จุลานนท์ ประธานองคมนตรีและนายกรัฐมนตรี คนที่ 24

อ้างอิง

แหล่งข้อมูลอื่น 
Swedish Royal Court: Orders and medals 

เครื่องราชอิสริยาภรณ์สวีเดน